
Către






BIROUL PERMANENT AL

Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.30/2003 pentru modificarea art.36 din Legea nr.105/1996 privind evidenţa populaţiei şi cartea de identitate, trimis Comisiei noastre pentru dezbatere şi avizare în fond, cu adresa nr.165 din 4 martie 2003. 

 PRESEDINTE,

IOAN OLTEAN

RAPORT  

asupra proiectului de Lege privind aprobarea Ordonanţei Guvernului nr.30/2003 pentru modificarea art.36 din Legea nr.105/1996 privind evidenţa populaţiei şi cartea de identitate



1. Cu adresa nr.165 din 4 martie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege privind aprobarea Ordonanţei Guvernului nr.30/2003 pentru modificarea art.36 din Legea nr.105/1996 privind evidenţa populaţiei şi cartea de identitate.



La întocmirea Raportului s-a avut în vedere: 

· avizul Comisiei juridice, de disciplină şi imunităţi nr.165 din 11.03.2003;

· avizul Comisiei pentru apărare, ordine publică şi siguranţă naţională nr.32/165 din 11.03.2003;

· avizul Comisiei pentru buget, finanţe şi bănci nr.165 din 11.03.2003;

· avizul Consiliului Legislativ nr.135 din 27.01.2003; 



Proiectul de lege a fost dezbătut şi avizat în fond, în procedură obişnuită, în şedinţa din 18 martie 2003.



Proiectul de lege reglementează modul în care vor fi suportate cheltuielile ocazionate de schimbarea cărţii de identitate şi a celorlalte documente prevăzute de Legea nr.105/1996 din bugetul statului, când se schimbă denumirea localităţilor şi din bugetele locale în cazul schimbării denumirii străzilor.



Din motive sociale, pentru unele categorii de persoane (persoane cu handicap, persoane fără venituri ş.a.) se prevede gratuitatea eliberării actelor de identitate, în scopul determinării acestora de a se prezenta la formaţiunile de evidenţă informatizată a persoanei în vederea eliberării actului de identitate.



In contextul celor arătate, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor aprobarea proiectului de lege, în forma adoptată de Senat în şedinţa din 20 februarie 2003.


2. Prin obiectul de reglementare şi conţinutul său, proiectul de lege face parte din categoria legilor ordinare.



3. La lucrările Comisiei au fost prezenţi 24 de deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.


Amendament respins

	Nr.

crt.
	Text iniţial
	Amendamentul propus şi autorul acestuia
	Motivare

	1.
	
Art.36 (1) In cazul în care, în condiţiile legii, se schimbă denumirea unor unităţi administrativ-teritoriale sau a unor localităţi, precum şi în situaţia în care se aprobă reorganizarea sau trecerea în alt rang a unei unităţi administrativ-teritoriale, cheltuielile pentru schimbarea cărţii de identitate şi a celorlalte documente prevăzute de prezenta lege se suportă din bugetul de stat, prin bugetul Ministerului Administraţiei Publice.

(text ordonanţă)


	
Alineatul (1) al articolului 36 va avea următorul cuprins:


Art.36 (1) In cazul în care, în condiţiile legii, se schimbă denumirea unor unităţi administrativ-teritoriale sau a unor localităţi, precum şi în situaţia în care se aprobă reorganizarea sau trecerea în alt rang a unei unităţi administrativ-teritoriale, cheltuielile pentru schimbarea cărţii de identitate şi a celorlalte documente prevăzute de prezenta lege se suportă din bugetele locale.

Autor: Timotei Stuparu – Grupul parlamentar 


	Pentru respingere: 

competenţa schimbării denumirii unor localităţi şi sau unităţi administrativ-teritoriale se face prin lege şi nu prin hotărâre a consiliului local.


PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Stelian Androne

